**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2006 M. SAUSIO 26 D. SPRENDIMO NR. T2-26 „DĖL LEIDIMO BĮ klaipėdos futbolo sporto mokyklAI teikTI VEŽIMO paslaugą IR įkainių patvirtinimo“ PAKEITIMO**

2014 m. rugsėjo 1 d. Nr. T1-221

Klaipėda

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos euro įvedimo Lietuvos Respublikoje įstatymu, Nacionalinio euro įvedimo plano, patvirtinto Lietuvos Respublikos Vyriausybės 2013 m. birželio 26 d. nutarimu Nr. 604 „Dėl Nacionalinio euro įvedimo plano bei Lietuvos visuomenės informavimo apie euro įvedimą ir komunikacijos strategijos patvirtinimo“, III ir IV skyriais, Klaipėdos miesto savivaldybės pasirengimo euro įvedimui Lietuvos Respublikoje priemonių plano, patvirtinto Klaipėdos miesto savivaldybės administracijos direktoriaus 2014 m. liepos 31 d. įsakymu Nr. AD1-2311 „Dėl Klaipėdos miesto savivaldybės pasirengimo euro įvedimui Lietuvos Respublikoje priemonių plano patvirtinimo ir koordinatoriaus paskyrimo“, 2 punktu, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės tarybos 2006 m. sausio 26 d. sprendimą Nr. T2-26 „Dėl leidimo BĮ Klaipėdos futbolo sporto mokyklai teikti vežimo paslaugą ir įkainių patvirtinimo“:

1.1. pakeisti 1 punktą ir jį išdėstyti taip:

„1. vieno kilometro kaina su kuru – 0,53 Eur, be kuro – 0,2 Eur;“;

1.2. pakeisti 2 punktą ir jį išdėstyti taip:

„2. vienos dienos (draudimo ir techninės apžiūros) kaina – 8,85 Eur;“;

1.3. pakeisti 3 punktą ir jį išdėstyti taip:

„3. vienos kelionės autobuso priežiūros (plovimo ir valymo) kaina – 23,17 Eur;“;

1.4. pakeisti 4 punktą ir jį išdėstyti taip:

„4. vienos valandos vairuotojo darbo apmokėjimo kaina – 1,11 Eur.“

2. Nustatyti, kad šis sprendimas įsigalioja euro įvedimo Lietuvos Respublikoje dieną.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

M. Bagočius, tel. 40 17 20

2014-08-19